Raudonupis (Akmena)

Raudonupis – upelis Vakarų Lietuvoje, šiaurės rytinėje Kretingos rajono savivaldybės teritorijos dalyje, kairysis Akmenos intakas.

Etimologija 
Teka molinga dirva, todėl dėl raudonos molio spalvos pavadintas Raudonupiu.

Geografija 
Ištakos yra Mažųjų Žalimų kaimo pietvakarinėje dalyje. Teka vakarų kryptimi skersai Grūšlaukės miško, jo pietiniu pakraščiu. Į Akmeną įteka Knėžų kaimo pietrytiniame pakraštyje, 59,2 km nuo jos žiočių. 

Gyvenvietės: Mažieji Žalimai, Knėžai.

Nuorodos
Lietuvos Respublikos upių ir tvenkinių klasifikatorius

Kretingos rajono upės